Document ID: 31986R3359

*****
ΚΑΝΟΝΙΣΜΟΣ (ΕΟΚ) αριθ. 3359/86 ΤΗΣ ΕΠΙΤΡΟΠΗΣ
της 31ης Οκτωβρίου 1986
που αφορά τις ποσότητες κρεάτων βοοειδών υψηλής ποιότητας που μπορούν να εισαχθούν από τις Ηνωμένες Πολιτείες της Αμερικής και τον Καναδά στα πλαίσια του καθεστώτος που προβλέπεται από τον κανονισμό (ΕΟΚ) αριθ. 3655/85
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3583/85 του Συμβουλίου της 17ης Δεκεμβρίου 1985 για το άνοιγμα κοινοτικής δασμολογικής ποσόστωσης για τα κρέατα βοοειδών υψηλής ποιότητας, νωπού, διατηρημέννου με απλή ψύξη ή κατεψυγμένου, των διακρίσεων 02.01 Α ΙΙ α) και 02.01 Α ΙΙ β) του κοινού δασμολογίου (1986) (1),
Εκτιμώντας:
ότι ο κανονισμός (ΕΟΚ) αριθ. 3655/85 της Επιτροπής της 23ης Δεκεμβρίου 1985 περί θεσπίσεως των λεπτομερειών εφαρμογής των καθεστώτων εισαγωγής που προβλέπονται από τους κανονισμούς (ΕΟΚ) αριθ. 3582/85 και (ΕΟΚ) αριθ. 3583/85 στον τομέα του βοείου κρέατος (2), ορίζει στο άρθρο 7 ότι οι αιτήσεις πιστοποιητικών και η έκδοση των πιστοποιητικών εισαγωγής για τα κρέατα που αναφέρονται στο άρθρο 1 παράγραφος 1 σημείο δ) γίνονται σύμφωνα με τα άρθρα 12 και 15 του κανονισμού (ΕΟΚ) αριθ. 2377/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3815/85 (4)·
ότι βάσει αυτών των διατάξεων εκδόθηκαν πιστοποιητικά για ποσότητα 10 000 τόνων και, κατά συνέπεια, το άρθρο 2 του κανονισμού (ΕΟΚ) αριθ. 1914/86 της Επιτροπής (5) ορίζει ότι από την 1η Ιουλίου 1986, δεν εκδίδεται πλέον κανένα πιστοποιητικό· ότι, ωστόσο, σημαντικό μέρος των πιστοποιητικών αυτών δεν μπόρεσαν να χρησιμοποιηθούν λόγω ορισμένων προβλημάτων που συνδέονται με ενέργειες που ανελήφθησαν από μία των τρίτων χωρών προελεύσεως των εν λόγω προϊόντων· ότι είναι σκόπιμο να καταστεί διαθέσιμη μια ορισμένη ποσότητα, μεριμνώντας συγχρόνως ώστε η συνολική ποσότητα που εισάγεται να μην υπερβαίνει τους 10 000 τόνους που προβλέπονται στον κανονισμό (ΕΟΚ) αριθ. 3655/85·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Αιτήσεις πιστοποιητικών είναι δυνατόν να υποβληθούν σύμφωνα με το άρθρο 12 του κανονισμού (ΕΟΚ) αριθ. 2377/80 κατά τη διάρκεια των δέκα πρώτων ημερών του Νοεμβρίου 1986, για συνολική ποσότητα 4 000 τόνων βοείου κρέατος προελεύσεως Ηνωμένων Πολιτειών της Αμερικής και Καναδά.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Οκτωβρίου 1986.

Labels: 3
17